༢ཁྱེའུའི་རང་འགུལ་ལུས་སྦྱོང་།དེ་ཡང་ཟླ་དྲུག་ནས་བཅུ་གཉིས་བར་གྱི་ཁྱེའུ་གོག་ནས་འགྲོ་བ་དང་།ཡང་ན་ཙོག་པ།ཀན་རྐྱལ་དུ་བསྡད་ཅིང་ཡར་ལངས་བ།སྐྱོར་ཏེ་ལངས་བ།སྐྱོར་ནས་འགྲོ་ཐུབ་པ།ལག་གཉིས་ཀྱིས་དངོས་པོ་ཆེ་ཆུང་ལེན་ཨེ་ནུས་ལ་བལྟ་བས་སྦྱོང་བརྡར་ལན་མང་བྱའོ།།མདོར་ན་ཕྲུ་གུའི་ལུས་སྦྱོང་ནི་ཟླ་བཅུ་གཉིས་ནས་བཅོ་བརྒྱད་ཀྱི་ཕྲུ་གུ་ལམ་དུ་འགྲོ་མི་བརྟན་པའི་དུས་སུ་བུ་རྫིའི་རོགས་རམ་ལ་བརྟེན་ནས་གོ་རིམ་ལྡན་ཅིང་འོས་འཚམ་གྱི་བྱ་འགུལ་ལ་ཞུགས་པར་བྱ་དགོས་ལ།ཟླ་བཅོ་བརྒྱད་ནས་ལོ་གསུམ་བར་གྱི་ཕྲུ་གུས་ཕ་མའི་ངག་གི་དབྱངས་འགྲོས་དང་བསྟུན་ནས་ལད་ཟློས་ཀྱི་ལུས་སྦྱོང་བྱས་ཆོག་གི་རེད།དེ་ནས་རིམ་བཞིན་ཆེར་གྱུར་ནས་རང་ནུས་གང་འཚམ་གྱིས་ཡུལ་སྲོལ་ལུས་སྦྱོང་གི་རིགས་གང་འོས་དང་།བྱིས་པའི་རྩེད་མཚར་སྣ་ཚོགས།ལྒང་ལིའི་རིགས་ཀྱི་རྩེད་མོ།རྒྱུགས་རེས་མཆོང་རེས་སོགས་བྱིས་པའི་ལུས་པོའི་གནས་ཚུལ་དང་བསྟུན་ནས་ལུས་སྦྱོང་བྱས་ན་ཕྲུ་གུའི་ལུས་སེམས་བདེ་ཐང་ངང་འཚར་སྐྱེས་ཡོང་པ་མ་ཟད་ནད་རིགས་སྔོན་འགོག་དང་ནད་མེད་ཚེ་རིང་ཡོང་པ་ལ་ཤིན་ཏུ་སྨན་ནོ།།